**Politika zaštite privatnosti**

Knjižnice Grada Zagreba (dalje u tekstu: KGZ) organizirana su mreža narodnih knjižnica i kulturna ustanova čiji je osnivač Grad Zagreb. KGZ zajedničkim djelovanjem zaposlenika te uz podršku partnera i suradnika osigurava edukativne, informacijske i kulturne usluge svojim korisnicima. Kako bi Vam se omogućilo korištenje usluga, KGZ-u su potrebni Vaši osobni podaci.

KGZ brine o Vašoj privatnosti i cilj mu je osigurati da se informacije koje se o Vama prikupljaju i čuvaju obrađuju na transparentan način. Molimo Vas da pažljivo pročitate ovu obavijest u kojoj je navedeno kako i zašto KGZ prikuplja Vaše osobne podatke, kako ih čuva, s kime ih dijeli, koje su pravne osnove prikupljanja Vaših osobnih podataka i koja su Vaša prava.

Osobni podatak svaki je podatak koji se odnosi na pojedinca čiji je identitet utvrđen ili se može utvrditi.

Sa svim Vašim osobnim podacima koje KGZ prikuplja, čuva ili ih na drugi način obrađuje postupa se u cijelosti u skladu s odredbama **Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka) i svim drugim primjenjivim propisima o zaštiti osobnih podataka.**

**Voditelj obrade osobnih podataka. Voditelj obrade osobnih podataka su Knjižnice grada Zagreba, OIB:** 93571946376, Zagreb, Starčevićev trg 6. To znači da KGZ određuje načine i svrhu obrade Vaših osobnih podataka.

Svi podaci koje KGZ prikuplja o Vama prikupljaju se u skladu s Općom uredbom o zaštiti podataka, odnosno u skladu s nekom od valjanih pravnih osnova prikupljanja.

**Podaci koje KGZ prikuplja o Vama.** O Vama se prikupljaju podaci koji su potrebni da bi se s Vama sklopio ugovorni odnos na temelju kojeg postajete član KGZ-a i koristite KGZ-ove usluge, među ostalim, i putem ove mrežne stranice, kako bi se ispunile pravne obveze prema Vama ili prema trećim osobama ili zato što je to u legitimnom interesu ustanove, npr. kako bi se moglo organizirati poslovanje i poboljšati usluge.

Tako se prikupljaju Vaše ime i prezime, osobni identifikacijski broj, kontaktna adresa, podatak o Vašoj adresi e-pošte, podatak o Vašim prethodnim posudbama, potpis, podatak o Vašem obrazovanju, spolu, statusu te drugi Vaši kontaktni podaci.

KGZ Vaše osobne podatke prikuplja na dva osnovna načina: izravno od Vas ili automatski.

**Osobni podaci koje Vi ustupate.** S KGZ-om informacije dijelite na razne načine, uključujući i sljedeće:

* način na koji koristite KGZ-ovu mrežnu stranicu, primjerice za prijavu u sustav
* situacije u kojima Vi aktivno kontaktirate s KGZ-om putem telefona, e-pošte, društvenih mreža ili osobno, dolaskom u knjižnicu
* situacije u kojima KGZ kontaktira s Vama putem telefona ili e-pošte, naprimjer radi odgovora na pojedini upit
* prijavom u sustav ZAKI te njegovim korištenjem.

**Osobni podaci koje prikupljamo automatski.** Kada pristupite KGZ-ovoj mrežnoj stranici, prikupljaju se određene tehničke informacije, uključujući i IP-adresu (adresu internetskog protokola) koja se koristi za spajanje Vašeg računala, mobilnog uređaja ili tableta s internetom, podatke o internetskom pregledniku i inačici preglednika koju koristite, postavke vremenske zone, *plug-in-*dodatke preglednika i operativni sustav. Te podatke KGZ koristi u statističke svrhe te ih ne povezuje s imenovanom i identificiranom osobom.

**Razlozi prikupljanja Vaših osobnih podataka.** KGZ prikuplja, obrađuje i koristi Vaše osobne podatke iz nekoliko razloga, naprimjer kako bi se moglo odgovoriti na Vaše upite, kako bi Vam se omogućilo korištenje KGZ-ovih usluga, kako bi se pohranili i ažurirali Vaši podaci u KGZ-ovoj bazi podataka, radi vođenja KGZ-ove mrežne stranice i za potrebe statističke analize podataka, radi istraživanja i osiguravanja učinkovitoga funkcioniranja KGZ-ova IT-sustava te u bilo koje druge svrhe uz Vaš pristanak.

**Pravne osnove prikupljanja Vaših osobnih podataka**

* **Ispunjenje ugovorne obveze**

Pojedini podaci o Vama, poput Vašeg imena i prezimena ili datuma upisa, prikupljaju se kako bi Vam KGZ mogao pružiti uslugu i omogućiti Vam upis u člansku evidenciju. Za to je potreban Vaš vlastoručni potpis.

Podatak o mjestu Vašeg prebivališta ili boravišta, odnosno potvrda da je Vaše prebivalište ili boravište u Gradu Zagrebu ili, ako to nije slučaj, da se školujete, odnosno da ste zaposleni u Gradu Zagrebu, potreban je kako biste potvrdili da Vam je KGZ u mogućnosti pružiti uslugu i omogućiti Vam da postanete njegov član. Naime prema Pravilima KGZ-a članom može postati osoba koja ima prebivalište ili boravište u Gradu Zagrebu, školuje se ili je zaposlena u Gradu Zagrebu. Te podatke KGZ ne čuva, ali je dužan izvršiti uvid u odgovarajući dokument (osobna iskaznica, potvrda o školovanju, potvrda poslodavca).

* **Postupanje u skladu s pravnom obvezom**

Neke informacije o Vama KGZ je dužan prikupljati kako bi se postupalo u skladu s pravnom obvezom. Naprimjer podatak o Vašem osobnom identifikacijskom broju (dalje u tekstu: OIB) KGZ je dužan zabilježiti kako bi ispunio obveze korisnika osobnog identifikacijskog broja na temelju Zakona o osobnom identifikacijskom broju (NN 60/2008) i uveo Vaš OIB u službenu evidenciju koju je KGZ obvezan voditi i koristiti u svakodnevnom radu te kako bi mogao ispuniti obvezu zaštite knjižnične građe koja proizlazi iz članka 45. Zakona o knjižnicama.

* **U svrhu uspostave, ostvarivanja ili obrane pravnih zahtjeva**

Moguće je i da se neke informacije o Vama prikupljaju kako bi se mogli uspostaviti ili ostvariti pravni zahtjevi prema Vama u svrhu zaštite knjižnične građe. Zaštita knjižnične građe jedna je od pravnih obveza KGZ-a koje proizlaze iz odredbe članka 45. Zakona o knjižnicama.

* **U svrhu legitimnog interesa**

Pojedine informacije o Vama, poput povijesti posudbe, čuvaju se kako bi se moglo bolje i uspješnije organizirati poslovanje. Podaci o povijesti posudbe važni su radi evidencije naslova i autora zanimljivih korisnicima KGZ-ovih usluga, kako bi se na temelju tih informacija korisnicima mogla ponuditi bolja usluga. Uvid u te podatke imaju isključivo ovlašteni djelatnici i Vi te ih se ne dijeli s trećim osobama. Na temelju te evidencije Vi u svakom trenutku, internetom ili osobno, u bilo kojoj od knjižnica u mreži KGZ-a, možete samostalno provjeriti koje ste naslove posudili. Djelatnici Vam nakon uvida u povijest posudbe, isključivo na Vaš zahtjev, mogu preporučiti autore i naslove koji bi Vas mogli zanimati.

U slučaju da ne želite da se o Vama prikupljaju podaci o povijesti posudbe, to možete zatražiti prilikom idućeg posjeta knjižnici mreže KGZ-a. Na Vaš će zahtjev KGZ izbrisati povijest Vaših posudbi te se o Vama više neće prikupljati podaci te vrste.

Informacije o Vama poput dobi, statusa, stručne spreme ili spola prikupljaju se isključivo kako bi se pomoću tih podataka kvalitetnije organiziralo poslovanje KGZ-a, bolje upoznalo korisnike te kako bi ti podaci omogućili unapređivanje usluga koje Vam KGZ pruža ili pak osmišljavanje novih usluga koje bi Vam mogle biti zanimljive.

Podaci o statusu, spolu ili stručnoj spremi prikupljaju se za potrebe statistike te ih se nikada ne koristi u marketinške svrhe niti ih se ustupa trećim osobama.

Ti podaci dijele se isključivo s nacionalnim i međunarodnim udruženjima knjižnica te Državnim zavodom za statistiku, i to u agregiranom i anonimiziranom obliku koji onemogućuje povezivanje s identificiranom fizičkom osobom.

* **Uz Privolu**

U određenim će se slučajevima podaci o Vama prikupljati i obrađivati zato što ste to dopustili. U takvim slučajevima uvijek je riječ o podacima koji nisu uvjet za pružanje usluge korisniku te danu privolu u svakom trenutku možete povući. Ovdje je riječ o podacima koje ste unijeli u pristupnicu, iako su takvi podaci označeni kao neobvezni, naprimjer Vaša titula ili kontakt.

Unosom takvih neobveznih podataka u pristupnicu dali ste privolu da KGZ koristi i obrađuje Vaše podatke sve dok ne kažete da to više ne želite. To možete učiniti vrlo jednostavno: obratite se djelatniku prilikom idućeg posjeta knjižnici mreže KGZ-a.

Ako ste KGZ-u ustupili svoj kontakt, on se neće dijeliti s trećim osobama niti će ga se koristiti u marketinške svrhe, već isključivo kako bi se unaprijedile usluge KGZ-a.

No moguće je da će Vas KGZ kontaktirati kao svog postojećeg korisnika i člana s kojim je u ugovornom odnosu, isključivo kako biste primili obavijest o uslugama i događanjima u KGZ-u.

**Pristup Vašim osobnim podacima.** Pristup Vašim osobnim podacima imaju isključivo ovlašteni djelatnici kojima su Vaši osobni podaci potrebni za ispunjavanje zadataka koji su u opisu njihova posla, a kako bi Vam mogli pružiti uslugu i kako bi se osiguralo neometano funkcioniranje sustava.

U Vaše osobne podatke uvid mogu imati i KGZ-ovi partneri i suradnici, npr. revizori, porezna tijela, pravni savjetnici ili vanjski pružatelji usluge održavanja IT-sustava.

Vaši se osobni podaci ne iznose izvan Republike Hrvatske i nikad se ne ustupaju trećim osobama u marketinške ili promidžbene svrhe.

**Sigurnost Vaših osobnih podataka.** KGZ brine o zaštiti Vaših osobnih podataka. Informacije o Vama zaštićene su odgovarajućim organizacijskim i tehničkim mjerama koje su namijenjene sprečavanju neovlaštenog pristupa ili zlouporabe Vaših osobnih podataka. Nažalost, slanje informacija putem interneta uvijek podrazumijeva određeni stupanj rizika. Sve informacije koje šaljete putem interneta, šaljete na vlastiti rizik. KGZ se trudi poduzeti sve potrebne mjere za zaštitu Vaših osobnih podataka, ali ne može jamčiti sigurnost bilo koje informacije, uključujući i osobni podatak, koji je poslan putem interneta.

U slučaju sumnje u bilo kakav slučaj zlouporabe, gubitka ili neovlaštenog pristupa Vašim osobnim podacima, molimo Vas da o tome bez odgode obavijestite KGZ.

**Čuvanje Vaših osobnih podatka.** Vaši osobni podaci neće se čuvati dulje nego što je to potrebno za ispunjavanje svrhe radi koje su podaci prikupljeni, osim ako je na temelju ugovora, zakona ili internog akta propisan dulji rok čuvanja.

Kada Vaši podaci više ne budu potrebni, KGZ će ih izbrisati iz sustava, a njihove fizičke kopije uništiti.

**Vaša prava.** Čak i ako se već obrađuju Vaši osobni podaci, imate pravo njima raspolagati na dolje naznačene načine.

**Pristup.** Imate pravo pristupiti svojim osobnim podacima u bilo kojem trenutku te zatražiti da Vam se omogući uvid u sve Vaše osobne podatke koji se obrađuju.

**Prigovor.** Imate pravo prigovora na određene aktivnosti obrade osobnih podataka (npr. na obradu osobnih podataka na temelju KGZ-ova legitimnog interesa poput izravnog kontaktiranja) ili tražiti ograničenje obrade Vaših osobnih podataka.

**Prijenos.** Imate pravo zatražiti prijenos Vaših podataka drugom pružatelju usluga. To pravo omogućuje Vam da zatražite od KGZ-a da Vam dostavi sve Vaše podatke u strojno čitljivom obliku ili da ih se izravno uputi drugom pružatelju usluga.

**Ažuriranje**. Imate pravo ažurirati, ispraviti ili dopuniti svoje osobne podatke u bilo kojem trenutku osobnim dolaskom u bilo koju od knjižnica mreže KGZ-a.

**Brisanje.** Možete zatražiti brisanje osobnih podataka koje KGZ ima o Vama osobnim dolaskom u bilo koju od knjižnica mreže KGZ-a.

**Pritužba.** U slučaju da imate prigovor na rad KGZ-a u vezi s prikupljanjem, čuvanjem i obradom osobnih podataka, pritužbu možete podnijeti nadzornom tijelu za zaštitu osobnih podataka:

Agencija za zaštitu osobnih podataka

Martićeva ulica 14

HR – 10 000 Zagreb

Tel. 00385 (0)1 4609-000

Fax. 00385 (0)1 4609-099

E-pošta: azop@azop.hr

Web: www.azop.hr

Vodite računa o tome da će KGZ evidentirati svaku komunikaciju o takvim zahtjevima kako bi se mogao riješiti bilo koji potencijalni spor.

Za ostvarivanje svojih prava možete nam se obratiti pisanim putem na adresu Knjižnice grada Zagreba, Starčevićev trg 6, HR-10 000 Zagreb. Na Vaše zahtjeve bit će odgovoreno u roku od mjesec dana, osim ako nije riječ o kompleksnom ili složenom zahtjevu, a u slučaju da KGZ nije u mogućnosti udovoljiti Vašem zahtjevu, odluka će biti obrazložena.

**Upotreba kolačića.** Posjećivanjem i korištenjem mrežne stranice [www.kgz.hr](http://www.kgz.hr) na Vašem se uređaju (računalo, mobitel, tablet) pohranjuju kolačići (engl. *cookies*), informacije pohranjene u tekstualnu datoteku koje služe KGZ-ovoj mrežnoj stranici da prepozna korisnikov uređaj i pohrani određene informacije o korisnikovim preferencijama ili prethodnim aktivnostima, kao što je odabir jezika ili prethodne pretrage.

Kad prvi put pristupite KGZ-ovoj mrežnoj stranici, u posebnom će Vas se prozoru obavijestiti da stranica koristi kolačiće. Putem poveznice na obavijesti o kolačićima možete detaljnije proučiti Pravila privatnosti KGZ-a i načine upravljanja kolačićima. Da bi Vam se npr. prikazala ta obavijest, morali su biti korišteni kolačići koji prepoznaju da KGZ-ovu mrežnu stranicu posjećujete prvi put.

Kada ponovno pristupite KGZ-ovoj stranici, kolačići obavještavaju da ste već prethodno posjetili tu stranicu i omogućuju da se ona prilagodi Vašim potrebama.

Pomoću kolačića mogu se spremiti razne informacije, ali samo uz Vašu privolu. Mrežne stranice ne mogu dobiti pristup informacijama bez Vašeg odobrenja i ne mogu pristupiti drugim datotekama na Vašem računalu.

Možete promijeniti postavke u svom internetskom pregledniku te tako izabrati hoćete li odbiti ili prihvatiti zahtjeve za spremanje kolačića te hoće li kolačići biti izbrisani zatvaranjem internetskog preglednika.

Kolačiće možete onemogućiti isključivanjem kolačića u Vašem internetskom pregledniku. Ako onemogućite kolačiće, i dalje možete koristiti KGZ-ovu mrežnu stranicu, ali Vam neće biti dostupna njezina puna funkcionalnost.

**Vrste kolačića**

**Stalni kolačići.** Stalni ili spremljeni kolačići ostaju na računalu ili drugom uređaju nakon zatvaranja internetskog preglednika. Pomoću njih mrežne stranice pohranjuju podatke kao što su ime za prijavu i lozinka, tako da se ne morate prijavljivati prilikom svakog posjeta određenom mjestu. Stalni kolačići ostat će na računalu tijekom duljeg razdoblja.

**Privremeni kolačići.** Privremeni kolačići ili kolačići sesije uklanjaju se s računala ili drugog uređaja po zatvaranju internetskog preglednika. Pomoću njih mrežne stranice pohranjuju privremene podatke.

**Kolačići prve strane** (engl*. first party cookies*) dolaze s mrežne stranice koju posjećujete, a mogu biti stalni ili privremeni. Pomoću tih kolačića mrežne stranice mogu pohraniti podatke koje će ponovo koristiti prilikom sljedećeg posjeta toj mrežnoj stranici.

**Kolačići treće strane** (engl. *third party cookies*) dolaze s reklama drugih mrežnih stranica (kao što su skočne ili druge reklame) koje se nalaze na mrežnoj stranici koju posjećujete. Pomoću tih kolačića mrežne stranice mogu pratiti korištenje interneta u marketinške svrhe.

Ovo mrežno mjesto koristi stalne i privremene kolačiće.

Na ovom mrežnom mjestu moguće je korištenje sljedećih kolačića treće strane:

| **Kolačići/tehnologija** | **Google Analytics** |
| --- | --- |
| **Svrha** | Ovi kolačići koriste se radi prikupljanja informacija o tome kako vi i drugi posjetitelji koristite našu stranicu, a one se koriste kako bismo poboljšali našu uslugu. Kolačići prikupljaju informacije u anonimnom obliku, uključujući i broj posjetitelja, lokaciju posjetitelja i stranice koje su posjetili. |  |
| **Kako isključiti/uključiti ovaj kolačić** | Radi isključivanja praćenja koje omogućuje alat Google Analytics na svim mrežnim stranicama posjetite: [Google Analytics Opt-out Browser Add-on.](http://tools.google.com/dlpage/gaoptout) |  |
| **Naziv** | **Istek** |  |
| \_ga | Trajni kolačić: 2 godine od postavljanja/ažuriranja. |  |
| \_gat | Trajni kolačić: 10 minuta od postavljanja/ažuriranja. |  |
| \_utma | Trajni kolačić: 2 godine od postavljanja/ažuriranja. |  |
| \_utmb | Trajni kolačić: 30 minuta od postavljanja/ažuriranja. |  |
| \_utmc | Privremeni kolačić: kraj razdoblja razmjene podataka. |  |
| \_utmz | Trajni kolačić: 6 mjeseci od postavljanja/ažuriranja. |  |

Za više informacija o kolačićima, uključujući i informacije o tome kako podesiti internetski preglednik da ne prikuplja kolačiće, posjetite:

[www.allaboutcookies.org](http://www.allaboutcookies.org/)i

www.cookiecentral.com/.

**Google Analytics**

Ova stranica koristi Google Analytics, analitički servis društva Google Inc. (*Google*). Google Analytics koristi tzv. kolačiće, tekstualne datoteke koje se spremaju na računalima korisnika i koje omogućuju analizu načina korištenja.

Informacije koje se generiraju o korištenju ove stranice uobičajeno se prenose na server Googlea u Sjedinjenim Američkim Državama, gdje se ti podaci čuvaju. IP-anonimizacija aktivirana je na ovoj stranici, tako da su IP-adrese korisnika Googlea skraćene unaprijed kad je riječ o državljanima članica Europske unije ili članica Europskog gospodarskog prostora. Samo u iznimnim slučajevima cijela se IP-adresa šalje na Googleov server u SAD-u, gdje se skraćuje. U ime operatera ove stranice, Google će koristiti podatke radi utvrđivanja načina njezina korištenja te sastaviti izvještaj o aktivnostima povezanim s korištenjem stranice i korištenjem interneta, a radi pružanja usluge njezinu operateru.

IP-adresa koju je vaš internetski preglednik prikupio kao dio usluge Google Analytics neće biti spojena s drugim Googleovim podacima. Podaci koje prikupljamo putem alata Google Analytics jesu broj posjetitelja i URL-i preko kojih su posjetitelji pristupili stranici.

Prikupljanje podataka koje generiraju ovi kolačići možete spriječiti aktiviranjem tzv. *opt-out cookie*-postavke na vašem računalu, a [ovdje](https://tools.google.com/dlpage/gaoptout?hl=en-GB) možete dobiti više informacija o tome kako to učiniti.

**AddThis**

AddThis je servis za povezivanje s društvenim mrežama društva Oracle Corporation (*Oracle*). Pomoću alata AddThis korisnicima i posjetiteljima omogućuje se da dijele informacije, obavijesti, fotografije i snimke te druge sadržaje učitane na našoj mrežnoj stranici s društvenim mrežama. Kada korisnici dijele sadržaje, prikupljaju se određene informacije o njihovu posjetu.

Add This prikuplja podatke o korisnicima, poput adrese e-pošte (ako tu adresu unosite radi dijeljenja sadržaja), ali takve podatke ne čuva. AddThis u analitičke svrhe prikuplja i druge podatke, koji nisu osobni podaci, a koje potom dijeli u obliku agregiranih izvješća o korištenju mrežne stranice.

AddThis, među ostalim, prikuplja podatke o IP-adresi, vrsti internetskog preglednika, jeziku preglednika, datumu i vremenu pristupanja mrežnoj stranici, internetskoj stranici putem koje ste pristupili mrežnoj stranici ili kolačićima. AddThis prikuplja podatke i o tome koliko često dijelite sadržaj s drugim korisnicima koristeći njihov servis. Informacije koje se prikupe na taj način anonimne su i ne sadrže osobne podatke.

[Ovdje](https://www.oracle.com/legal/privacy/addthis-privacy-policy.html) možete saznati više informacija tome na koji način AddThis prikuplja, koristi, dijeli i čuva osobne podatke.